সপ্তমতে, মানুহৰ যিকোনো অভ্যাস সোঁচৰা বেমাৰৰ দৰে। ই এজন ব্যক্তিৰ পৰা আন এজন ব্যক্তিলৈ বিপয়ে। ৰাগিয়াল বস্তুত আসক্ত ব্যক্তিক অনুসৰণ কৰি বা তেওঁৰ প্ৰৰোচনাত ভাল ব্যক্তি এজনো এনে বদ অভ্যাসত আসক্ত হোৱাৰ আশংকা থাকে। যি পৰিয়ালত মদাসক্ত ব্যক্তি থাকে সেই পৰিয়ালৰ সন্তান-সন্ততিও ইয়াৰ বিৰূপ প্ৰভাৱৰ বলি হয়। ফলত সুস্থ মানসিকতা গঠনত ব্যাঘাত জন্মে। বৰ্তমান সমাজত ৰাগিয়াল বস্তুৰ ব্যৱহাৰ ইমানেই ব্যাপক হৈছে যে ই মানৱ সভ্যতাৰ বাবে এক ভাবুকিৰ সৃষ্টি কৰিছে। অৱশ্যে ইয়াৰ বাবে যে কেৱল মদাসক্ত ব্যক্তিসকলেই দায়ী সেয়া নিশ্চয় নহয়। ইয়াৰ বাবে প্ৰশাসন তথা সমাজ ব্যৱস্থাও সমানে দায়ী। আজিকালি ৰাজহ পোৱাৰ আশাত চৰকাৰেও মদৰ ব্যৱসায়ৰ বাবে অনুজ্ঞাপত্ৰ দিয়াৰ লগতে ঋণৰ যোগান ধৰাও দেখা গৈছে। প্ৰশানৰ বিষয়-ববীয়াসকলেও ৰাগিয়াল বস্তুত আসক্ত হৈ সাধাৰণ নাগৰিকৰ বাবে আৰ্হিস্বৰূপ হৈছে। সমাজত শান্তি-শৃঙ্খলা প্রতিষ্ঠা কৰিবলৈ আৰু মানৱ সমাজক ৰাগিয়াল বস্তুৰ প্ৰভাৱ পৰা মুক্ত কৰিবলৈ আমি তলত উল্লেখ কৰা পদক্ষেপসমূহ গ্ৰহণ কৰিব পাৰো– প্ৰথমতে, ৰাগিয়াল বস্তু সেৱনৰ কুফলৰ প্ৰতি সৰ্বসাধাৰণ ৰাইজ সচেতন হ ’ ব লাগিব। সিহঁতে ইয়াৰ বিৰুদ্ধে সৰৱ হ ’ ব লাগিব আৰু মাদক দ্ৰব্য ব্যৱহাৰৰ বিৰুদ্ধে বিপ্লৱ আৰম্ভ কৰিব লাগিব। দ্বিতীয়তে, চৰকাৰে মদৰ দোকানৰ বাবে দিয়া অনুজ্ঞাপত্ৰ বন্ধ কৰি সেইবোৰ উৎখাতৰ ব্যৱস্থা কৰিব লাগিব। তৃতীয়তে, ৰাগিয়াল বস্তুৰ উৎপাদন আৰু ইয়াৰ ব্যৱসায়ৰ লগত জড়িত লোকক আইন সংগতভাৱে উপযুক্ত শাস্তি বিহিব লাগিব। চতুৰ্থতে, শিক্ষানুষ্ঠানসমূহত নৈতিক, ধৰ্মীয় আৰু মূল্যবোধ শিক্ষা প্ৰদানত গুৰুত্ব দিব লাগিব যাতে ল ’ ৰা-ছোৱালীসকল জীৱনত নেতিবাচক দিকবোৰ এৰাই চলি ইতিবাচক দিকবোৰৰ প্ৰতি উদ্বুদ্ধ হয়। সামৰণিত ক ’ ব পাৰি যে মাদক দ্ৰব্য নামৰ ব্যাধিৰ পৰা সমাজ তথা ৰাষ্ট্ৰক ৰক্ষা কৰিবলৈ হ ’ লে ইয়াৰ বিৰুদ্ধে সৰ্বসাধাৰণ ৰাইজ সচেতন হ ’ ব লাগিব আৰু চৰকাৰে কঠোৰ নীতি প্ৰনয়ণ কৰি ইয়াৰ মূলোৎপাটন কৰিব লাগিব। ০ ০ ০ (‘ মাদক দ্রব্য আৰু সমাজত ইয়াৰ প্ৰভাৱ ’ ৰচনাটি ৰাব্বি মছৰুৰ ৰচিত ‘ অসমীয়া ৰচনা শিক্ষা ’ গ্রন্থখনৰ পৰা তুলি দিয়া হৈছে) Related Searches: - Drug in Assamese - Essay on Biodiversity - Global Warming Essay in Assamese Language - Essay on My Favourite Book in Assamese - Social Media Essay in Assamese - Population Explosion Essay - Literature and Society - Woman Education Assam ৰাব্বি মছৰুৰ ৰচিত কেইখনমান গ্রন্থ: - অসমীয়া লেখক পৰিচয় - অসমীয়া ৰচনা শিক্ষা - অসমীয়া ভাব সম্প্রসাৰণ - এক গুচ্ছ জীৱনী - পৃথিৱীৰ আৰু মোৰ (কাব্য সংকলন) - হীৰেন ভট্টাচাৰ্যৰ কবিতা -এক বিশ্লেষণাত্মক অধ্যয়ন - ইছমাইল হোছেইনৰ কবিতা: এক বৈশিষ্ট্যমূলক আলোচনা - ইছমাইল হোছেইনৰ কবিতা: এক বিশ্লেষণাত্মক অধ্যয়ন - মৌলানা আবুল কালাম আজাদ (চমু জীবনী) - অসমীয়া চুটি গল্প সমালোচনা - অসমীয়া উপন্যাস সমালোচনা - বিশ্ব ব্যক্তি পৰিচয় - হীৰেন ভট্টাচাৰ্যৰ প্রতিনিধিত্বশীল কবিতা (সম্পাদিত) - মোৰ গীত তোমাৰ সুৰ - সংহতিৰ ভাড়াঘৰ - তোমাকে বলছি (বাংলা কবিতা সংকলন) - তুমি কেমন প্রেমিক - ফণী শৰ্মাৰ নাটক ‘ চিৰাজ ’ – এক সমালোচনা - শিশু পদ্য - অসমীয়া অনুবাদত বিশ্ব কবিতা - অসমীয়া অনুবাদত বিদেশী কবিতা - অসমীয়া অনুবাদত বিশ্ব চুটি গল্প